Den Vest-Sjællandske Avis, 1828-03-25
Moniteuren af 13de Marts indeholder følgende: De Efterretninger, som idag ere ankomne fra St. Petersborg retfærdiggjøre de Bekymringer, som det Tyrkiske Manifest maatte opvække med Hensyn til det Jndtryk, som det kunde antages at ville frembringe i hiin Hovedstad. Dette Dokument, i hvad Navn man endog vil tillægge det (thi man veed, at den Østerrigske Jagttager ikke kalder det et Manifest, men kun er indenlandsk Firman) er blevet betragtet af det Russiske Cabinet som en sand Krigerklæring, og det med saamegen større Ret, som fleere fiendtsige Handlinger have ledsaget dets Bekiendtgiørelse: den totale Spærring af Bosphorus for Seilladsen; Borttagelsen af Russiske Krigskibe, Portens umiskiendelige Jndflydelse ved Bruddet af den Tractat som Rusland stod i Begreb at underskrive med Persien, og de Tab som Odessa har lidt, ere ligesaamange Besværinger, som ikke tillode Rusland, længere at undvige en Udfordring, hvilken med saamegen Dristighed bød dets Magt og dets Maadehold Trods. Vi kunne derfor forvente med det første at erholde en officiel Anmeldelse om den Russiske Armees Overgang over Pruth og Besættelsen af Fyrstendømmerne. Som man forsikkrer, er der givet Ordrer til de Russiske Armeer at gaae over Pruth den 12te April (altsaa er det Rygte at der er udstædet en Krigserklæring ugrundet; men der maae være ankommen en Anmeldelse fra den Russiske Regiering om, at en saadan kan forventes; da Krigerklaringen vel neppe udkommer førend Armeen kan med det samme begynde sine Operationer). Det er endnu vanskeligt at kunne forudsee hvilke Følger denne Beslutning vil have med Hensyn til Tractaten af 6te Juli 1827. hvilken Beslutning Ruslands Jnterresse har udkrævet formedelst Portens Provocation. Conferencerne i London vedvare endnu. Man vil bestræbe sig for at udfinde de fornødne Midler for at vedligeholde de tre Magters Forening som Porten søger at opløse, og at forbinde den Fyrstendommernes Besættelse, som er bleven uundgaaelig nødvendig ved dens Forseelser, med de Forholdsregler som det paa samme Tid vil blive nødvendigt at tage i Morea og Archipelet. Det Russiske Cabinet har ved de Opoffrelser, som det hidindtil har gjort for den fælles Sag, gjort sig berettiget til at man maae betragte det som at det oprigtig vil medvirke til, at den Overeensstemmelse i Beskuelser og i Handlinger vedbliver, som det er blevet meere foranlediget til ved paatrængende end ved uforudseete Omstændigheder at gribe ind i for Tiden. Naar derfor denne Enighed, hvis Afbrydelse man ikke kan forudsee, vil vedblive endnu at herske ved de Forholdsregler, som fra alle Sider blive trufne for at opnaae det fælles Formaal, saa kan Europas Rolighed garanteres (Man kan see af denne Yttring, at Rusland vel har erklæret sine Allierede, at det seer sig nødt til at erklære Porten Krig; men at det dog vil føre den i Overeensstemmelse med de imellem de tre Magter aftalte Grundsætninger), thi det er vanskeligt at troe at Porten skulde haardnakkent vedblive at, trødse de foretagne Demonstrationer, som maae synes saa imponerende saalænge den Europæiske Alliance holder sammen. Opklaret omdet farlige i sin Stilling vil det endelig komme til at erkiende det og vi ønske det. (Men den bekiendte Skrivelse fra den Russiske Grændse paastaaer jo at den Engelske Throntale har meddeelt den en anden Oplysning.) Saavel dens egen Sag som Freden i Europa vil blive afgjort imellem Pruth og Donau. Efter Overgangen over Pruth vil Porten bedre i Nærheden kunne erkiendesaavel den øiensynlige Fare og Nødvendigheden, at føie sig saavel efter Traktaten af 6te Juli, som efter de Punkter af Traktaten af Akkermann, som endnu skulle opfyldes. Det er at ønske, at man maae erholde Satisfaction ded Donaus Bredder, (altsaa forlanger Rusland en saadan Satisfaction) thi det vilde medføre alt for mange Forviklinger for heele Verden, dersom den først skulde erholdes paa den anden Side af denne Flod paa det Ottomanniske Riges Ruiner. De samme Breve melde, at Traktaten imellem Persien og Rusland er ikke bleven underskrevet. Den Russiske Armee, som er i Begreb med at gaae over Pruth er rigelig forsynet med alle fornødne Forraad.